между цените, заплащани за закупено на вътрешния пазар СПМ, и референтната цена на СПМ, изчислена за всеки месец от РП. В съответствие с член 7, параграф 2 от основния регламент Комисията отнесе размера на субсидията към общия оборот от производството на продукти на основата на СПМ на производителите износители през разследвания период като подходящ знаменател, тъй като чрез субсидията е предоставена полза за цялото производство на продукти на основата на СПМ, а не само за разглеждания продукт или за продукцията, предназначена за износ.
 (208)
 Процентът на субсидиране, установен по отношение на този набор от мерки през разследвания период за производителите износители, е както следва:
 Дружество
 Процент на субсидиране
 PT Ciliandra Perkasa
 0,13 %
 PT Intibenua Perkasatama и PT Musim Mas (Musim Mas Group)
 4,40 %
 PT Pelita Agung Agrindustri и PT Permata Hijau Palm Oleo (Permata Group)
 5,15 %
 PT Wilmar Nabati Indonesia и PT Wilmar Bioenergi Indonesia (Wilmar Group)
 3,43 %
 3.4. Правителствена подкрепа чрез приходи, от които правителството се е отказало: схемата „Безмитни зони“ („Bonded Zone“)
 3.4.1. Схемата за субсидиране
 (209)
 Схемата „Безмитни зони“ беше въведена от ПИ с Постановление на Министерския съвет No 147/PMK.04/2011 и впоследствие изменена с наредби на министъра на финансите No 255/PMK.04/2011 и No 120/PMK.04/2013.
 (210)
 Безмитните зони се определят като райони на митническата територия на Република Индонезия, в които прилагането на вносни мита и данък върху добавената стойност (ДДС) върху внесени стоки се преустановява (за мита върху вноса), или за тези стоки се прилага освобождаване (за ДДС). Както преустановяването на прилагането, така и освобождаването се прилагат за дълготрайни активи, суровини и спомагателни материали.
 (211)
 По време на контролното посещение ПИ обясни, че не съществуват райони от територията на Република Индонезия, които са предварително определени за безмитни зони, а вместо това дружествата могат да подават заявления и ако те бъдат одобрени, техните помещения могат да станат безмитна зона.
 3.4.1.1. Допустимост
 (212)
 По време на контролното посещение ПИ също така обясни, че до схемата за безмитни зони имат достъп само „експортно ориентирани дружества“, т.е. дружества, които генерират повече от 50 % от оборота си от износ. Освен това по време на контролното посещение ПИ обясни и че съгласно Наредба на министъра на финансите No 4/2014 се допуска освобождаване от горепосоченото изискване, така че от схемата могат да се възползват и дружества, които не са експортно ориентирани. Събраните по време на разследването доказателства обаче не позволиха да се установят заложени в законодателството обективни критерии за предоставяне на такова освобождаване. Вместо това неофициален превод на нормативния акт гласи, че „Препоръката, посочена в член 1, може да бъде предоставена след разглеждане на:
 а)
 продукта на подалото заявление дружество; съществуването на алтернативен пазар за директен внос на подобна стока с цел да се задоволи търсенето на вътрешния пазар;
 б)
 евентуалното намаляване на износа; и/или
 в)
 защитата на националните сектори, произвеждащи продукти, подобни на продуктите в безмитната зона, с оглед на способността на местната промишленост да задоволи търсенето на вътрешния пазар.“
 (213)
 Във връзка с горното по време на контролното посещение ПИ обясни, че на дружествата от сектора за производство